เทย์เลอร์ สวิฟต์: ดิเอราส์ทัวร์

เทย์เลอร์ สวิฟต์: ดิเอราส์ทัวร์ () เป็นภาพยนตร์คอนเสิร์ตอเมริกันที่ออกฉายในปี ค.ศ. 2023 ซึ่งบันทึกการแสดงดิเอราส์ทัวร์ คอนเสิร์ตทัวร์ปี 2023–2024 โดยนักร้องนักแต่งเพลง เทย์เลอร์ สวิฟต์ กำกับโดยแซม เวนช์ อำนวยการสร้างโดยสวิฟต์ และจัดจำหน่ายโดยเอเอ็มซีเธียเตอส์และซีนีมาร์กเธียเตอส์ มีกำหนดเข้าฉายในโรงภาพยนตร์ทั่วโลกในวันที่ 13 ตุลาคม ค.ศ. 2023 สวิฟต์ได้ทำข้อตกลงการจัดจำหน่ายกับเอเอ็มซีและซีนีมาร์กอย่างที่ไม่เคยมีมาก่อน หลังจากการเจรจากับสตูดิโอภาพยนตร์รายใหญ่ล้มเหลวในช่วงการประท้วงเรียกร้องค่าแรงสำหรับนักเขียนและนักแสดง

การถ่ายทำเกิดขึ้นในเดือนสิงหาคม ค.ศ. 2023 ในสามรายการที่สนามกีฬาโซไฟ ในอิงเกิลวูด รัฐแคลิฟอร์เนีย และสหภาพนักแสดงและศิลปินที่ทำงานด้านภาพยนตร์และวิทยุโทรทัศน์ได้รับอนุญาตให้ดำเนินการถ่ายทำท่ามกลางการประท้วงหยุดงานในปี 2023 สวิฟต์ได้ประกาศภาพยนตร์ดิเอราส์ทัวร์ในเดือนนั้น ทำให้สตูดิโอและผู้แสดงเกิดความตื่นตัว และทำให้ภาพยนตร์หลายเรื่องที่มีกำหนดเข้าฉายหรือใกล้วันที่ 13 ตุลาคม ต้องเลื่อนวันฉายออกไป กลยุทธ์การเผยแพร่ที่แหวกแนวเป็นหัวข้อวาทกรรมของสื่อ โดยนักข่าวและบุคลากรในอุตสาหกรรมภาพยนตร์จำนวนมากต่างชื่นชมและยกย่องการเคลื่อนไหวของสวิฟต์ ในการหลีกเลี่ยงสตูดิโอและเป็นพันธมิตรโดยตรงกับโรงภาพยนตร์

ภาพยนตร์เรื่องนี้ฉายรอบปฐมทัศน์ที่เดอะโกรฟในลอสแองเจลิส รัฐแคลิฟอร์เนีย เมื่อวันที่ 11 ตุลาคม ค.ศ. 2023 และเข้าฉายทั่วโลกในวันที่ 13 ตุลาคม ซึ่งได้รับการตอบรับความต้องการบัตรเข้าชมจำนวนมาก โดยทำรายได้สูงสุดเป็นประวัติการณ์ด้วย 37 ล้านดอลลาร์ในวันแรกของการจำหน่ายบัตรล่วงหน้าในสหรัฐ เมื่อวันที่ 5 ตุลาคม ค.ศ. 2023 ภาพยนตร์เรื่องนี้มียอดจำหน่ายบัตรล่วงหน้าทั่วโลกจำนวน 100 ล้านดอลลาร์ และเป็นภาพยนตร์คอนเสิร์ตที่ทำรายได้สูงสุดตลอดกาล ทำเงิน 231 ล้านดอลลาร์ ได้รับการวิจารณ์เชิงบวกจากนักวิจารณ์ ซึ่งส่วนใหญ่ชื่นชมผลงานการถ่ายทำภาพยนตร์และเสียงสำหรับบันทึกการแสดง

 สรุปภาพรวม 
เทย์เลอร์ สวิฟต์: ดิเอราส์ทัวร์ เป็น "การแสดงผลภาพยนตร์" (cinematic rendering) ของดิเอราส์ทัวร์ ซึ่งเป็นทัวร์คอนเสิร์ตครั้งที่ 6 โดยนักร้องและนักประพันธ์เพลงชาวอเมริกัน เทย์เลอร์ สวิฟต์ นำเสนอรายชื่อผลงานของสวิฟต์ตามแนวคิดในการแสดง 10 องก์ที่แตกต่างกัน โดยแสดงให้เห็นการแสดงของเพลงทั้งหมดในรายการชุดมาตรฐานของทัวร์ ยกเว้นเพลง "Wildest Dreams" (2014), "The Archer" (2019), "Invisible String", "Cardigan" และ "'Tis the Damn Season" (2020) ในขณะที่เพลง "Our Song" (2006) และ "You're on Your Own, Kid" (2022) เป็นเพลงเซอร์ไพรส์

 การตอบรับ 
 การตอบรับของอุตสาหกรรม 

 ภาพยนตร์ที่ได้รับผลกระทบ 
ภาพยนตร์หลายเรื่องได้เลื่อนวันฉายเพื่อหลีกเลี่ยงการแข่งขันกับสวิฟต์ เกิดกระแสแฮชแท็ก "#Exorswift" บนสื่อสังคมหลังจากที่มีการประกาศภาพยนตร์คอนเสิร์ตนี้ เนื่องจากดิเอราส์ทัวร์มีวันฉายเดียวกันกับภาพยนตรเรื่อง หมอผีเอ็กซอร์ซิสต์ ผู้ศรัทธา ภาพยนตร์สยองขวัญเหนือธรรมชาติ จากการอ้างอิงถึงปรากฏการณ์ "บาร์เบนไฮเมอร์" ที่เกิดขึ้นเรื่อง บาร์บี้ (2023) และออปเพนไฮเมอร์ (2023) เมื่อต้นปีนั้น ทำให้ค่ายยูนิเวอร์แซลสตูดิโอส์และบลูมเฮาส์โปรดิวชันส์ ได้เลื่อนการฉายภาพยนตร์หมอผีเอ็กซอร์ซิสต์ ผู้ศรัทธา เข้ามาอีกหนึ่งสัปดาห์ จากเดิมฉายวันศุกร์ที่ 13 อินดีไวร์สังเกตเห็นการเคลื่อนไหวนี้ โดยกล่าวว่าต้นทุนที่ต่ำของภาพยนตร์นี้เมื่อพิจารณาแล้วมาจากแคมเปญการตลาดที่มีต้นทุนที่สูง พาราเมาต์พิกเจอส์และแอปเปิลสตูดิโอส์ ยังได้ละทิ้งแผนเดิมสำหรับภาพยนตร์ตะวันตกเรื่อง คิลเลอร์สออฟเดอะฟลาวเวอร์มูน ซึ่งกำกับโดยมาร์ติน สกอร์เซซี ออกไปเป็นเวลาสองสัปดาห์ ก่อนที่จะเข้าฉายทั่วไปในวันที่ 20 ตุลาคมแทน

+ รายชื่อภาพยนตร์ที่เปลี่ยนวันฉายเพื่อจากผลกระทบของ ดิเอราส์ทัวร์ ภาพยนตร์ ผู้จัดจำหน่าย วันฉายเดิม วันฉายใหม่ อ้างอิง ปั่นเงินรวยป่วนโลก โซนีพิกเจอร์ส    หมอผีเอ็กซอร์ซิสต์ ผู้ศรัทธา ยูนิเวอร์แซลพิกเจอร์ส    จ็อบระห่ำ คนถึกระทึกโลก เรลเลทิวิตีมีเดีย    The Marsh King's Daughter ไลออนส์เกต    Ordinary Angels ไลออนส์เกต    The Persian Version โซนีพิกเจอร์ส    Priscilla เอทเวนตีโฟร์    What Happens Later บลีคเกอร์สตรีท   

 ดูเพิ่ม 
 เดอะ 1989 เวิลด์ทัวร์ไลฟ์ – ภาพยนตร์คอนเสิร์ตปี 2015 กำกับโดยโยนาส อักเคอร์ลุนด์ เกี่ยวกับการทัวร์ในชื่อเดียวกันของสวิฟต์ในปี 2015
 เทย์เลอร์ สวิฟต์: เรพิวเทชันสเตเดียมทัวร์ – ภาพยนตร์คอนเสิร์ตปี 2019 กำกับโดยพอล ดักเดล เกี่ยวกับการทัวร์ในชื่อเดียวกันของสวิฟต์ในปี 2018
 โฟล์กลอร์: เดอะลองพอนด์สตูดิโอเซสชันส์ – ภาพยนตร์คอนเสิร์ตปี 2020 กำกับโดยสวิฟต์ เกี่ยวกับสตูดิโออัลบั้มชุดที่แปดของเธอ

 หมายเหตุ 

 อ้างอิง 

 แหล่งข้อมูลอื่น 




หมวดหมู่:ภาพยนตร์ที่ออกฉายในปี พ.ศ. 2566
หมวดหมู่:ภาพยนตร์สารคดีอเมริกัน
หมวดหมู่:ภาพยนตร์เพลงอเมริกัน
หมวดหมู่:ภาพยนตร์คอนเสิร์ต
หมวดหมู่:คอนเสิร์ตทัวร์ของเทย์เลอร์ สวิฟต์
หมวดหมู่:ภาพยนตร์อเมริกันในคริสต์ทศวรรษ 2020